kardosdrur/scandi-wiki huggingface dataset:
Vadim Salmanov

Vadim Nikolaevitj Salmanov (, ; født 4 november 1912 i Sankt Petersborg, Det Russiske Kejserrige, død 27 februar 1978 i Leningrad, Sovjetunionen) var en russisk komponist og lærer.

Salmanov er nok mest kendt for sine symfonier, især nr. to. Han studerede oprindelig geologi, men skiftede i 1935 spor, og søgte ind på Leningrad Musikkonservatorium, for at studere komposition.

Han skrev sine fire symfonier og dedikerede to af dem til den russiske dirigent Jevgenij Mravinskij (), som indspillede dem alle.

Salmanov har også skrevet orkesterværker, to violinkoncerter, seks strygerkvartetter etc.

Udvalgte værker 

 Symfoni nr. 1 (1952) - for orkester
 Symfoni nr. 2 (1959) - for orkester
 Symfoni nr. 3 (1963) - for orkester
 Symfoni nr. 4 (1976) - for orkester
 6 Strygekvartetter (1945, 1958, 1961, 1963, 1968, 1971) 
 2 Violinkoncerter (1964, 1974) - for violin og orkester
 2 Sonater (1945, 1962) - for violin og klaver
 Sonate (1963) - for cello og klaver

Eksterne henvisninger 
 Om Vadim Salmanov 

Komponister fra Rusland
Klassiske komponister fra det 20. århundrede
Personer fra Sankt Petersborg
Silfverschiöld

Silfverschiöld (skrives også Silfverskiöld) er en svensk adelsslægt, der omfatter både baroner (slægt nummer 283) og adel uden titel (slægt nummer 1073).

Slægten Hylta eller Hyltenius 
Slægten stammer fra husmanden (torparen) Jöns i Hylta i Småland, der levede i anden halvdel af det 16. århundrede.

Sønnen Andreas Jonae (1598-1666) tog efternavnet Hyltenius.
Hans efterkommere brugte efternavnene Hyltenius, Hyltén, Hylthén og von Hylthéen.

Andreas Jonae Hyltenius var sognepræst (kyrkoherde) i Ölmstads sogn ved Jönköping i Småland.
Han blev også rigsdagsmand.

Adlet i 1686 
Nils Silfverskiöld (oprindeligt Nils Hyltenius) (1635–1702) var søn af Andreas Jonae Hyltenius. Han var professor i jura (svensk og romersk ret) på Lunds Universitet. Han blev adlet i 1686 som slægt nummer 1073 på Riddarhuset og med navnet Silfverskiöld.

Friherrer fra 1771 
Nils Silfverskiölds sønnesøn Arvid Silfversköld var landshøvding i Halland og præsident i Göta hovrätt. Han var gift med grevinde Ulrika Magdalena von Seth, hvis mor tilhørte adelsslægten Gripenstedt. Arvid Silfversköld blev friherre (baron) i 1771 med navnet Silfverschiöld og med slægtsnummeret 283.

Kobergs slot 
Siden 1776 har Koberg slot ved Trollhättan i Västergötland været hovedsæde for slægten Silfverschiöld. Baronerne har også ejet godser i Skåne og Småland.
Niclas Sahlgren (1701 – 1776) købte Koberg slot i 1758. Det er ham, der har lagt navn til Sahlgrenska Sjukhuset i Göteborg.

Efter Niclas Sahlgrens død i 1776 gik Koberg slot i arv til hans datterdatter Anna Margareta Alströmer. Hun var gift med Nils Silfverschiöld (1753 – 1813), der var søn af Arvid Silfversköld.

Ifølge botanikeren Carl von Linné (1707 – 1778) er Koberg slot opkaldt efter Veste Coburg , der er ét af Tysklands største borganlæg.

Slottets nuværende ejere er friherre Nils August Otto Carl Niclas Silfverschiöld (født 31. maj 1934 på Koberg slot) og prinsesse Désirée, baronesse Silfverschiöld (født 1938 på Haga slott).

Prinsesse Désirée er søster til kong Carl 16. Gustav af Sverige. Deres forældre (prinsesse Sibylla af Sachsen-Coburg og Gotha og arveprins Gustav Adolf af Sverige) blev gift på Veste Coburg i 1932.

Kendte medlemmer af slægten 
Lægen og gymnasten Nils Silfverskiöld (1888–1957) deltog i Sommer-OL 1912 i Stockholm, hvor han var med til at vinde guld til Sverige.

 
Adelsslægter fra Sverige
Arif Malikov

Aríf Jahangir Melikov (også Malikov , , ; født 13. september 1933 i Baku, Aserbajdsjanske SSR, Sovjetunionen,  død 9. maj 2019 i Baku, Aserbajdsjan) var en sovjetisk/aserbajdsjansk komponist og lærer.

Melikov blev uddannet på Musikkonservatoriet i Baku (1958). Han har skrevet 8 symfonier, 8 symfoniske digte, balletter, filmmusik etc.  

Han skrev balletten "Legend of Love" (1961) som blev hans gennembrud som komponist i Verden. Melikov underviste på Baku Musikkonservatorium.

Udvalgte værker 

 Symfoni nr. 1 (1958) - for orkester
 Symfoni nr. 2 (1969-1970) - for orkester
 Symfoni nr. 3 (1973-1975) - for kammerorkester
 Symfoni nr. 4 (1977) - for strygeorkester
 Symfoni nr. 5 (1979-1982) - for orkester
 Symfoni nr. 6 "kontraster" (1984)
 Symfoni nr. 7 (1995) - for folkeorkester
 Symfoni nr. 8 "Evigheden" (2001) - for altsaxofon og orkester 
 "Fortælling" (1957) (Symfonisk digtning) - for orkester
 "Fuzuli" (1959) (Symfonisk digtning) - for orkester
 "Moderland" (1963) (Symfonisk digtning) - for orkester
 "Metamorfoser" (1964) (Symfonisk digtning) - for orkester
 "Den sidste gennemgang" (1972) (Symfonisk digtning) - for orkester
 "Helt" (1972) (Symfonisk digtning) - for orkester
 "Legenden om kærlighed" (1961) - ballet
 "To hjerters digt" (1982) - ballet
 "Stærkere end døden" (1966) - ballet

Eksterne henvisninger 
  Om Arif Malikov på musicweb-international.com 

Personer fra Baku
Komponister fra Aserbajdsjan
Klassiske musikere fra Aserbajdsjan
Komponister fra Sovjetunionen
Musikpædagoger fra Aserbajdsjan
Musikforskere fra Aserbajdsjan
Klassiske komponister fra det 20. århundrede
Rostislav Bojko

Rostislav Grigorjevitj Bojko (født ,  den 1. august 1931 i Leningrad Sovjetunionen, død 2002 i Moskva, Den Russiske Føderation) var en sovjetisk komponist og dirigent.

Bojko blev uddannet på Moskva musikkonservatorium og blev undervist af Aram Khatjaturjan.

Han skrev tre symfonier, orkesterværker, kammermusik, klaverværker, korværker og vokalmusik, som han var særlig optaget af.
Han var en meget sangbar og melodisk komponist, men stadig moderne i sit tonesprog.

Udvalgte værker 
 Symfoni nr. 1 (1976) . for orkester
 Symfoni nr. 2 (1978) - for orkester
 Symfoni nr. 3 (1986) - for kor og orkester
 "Sigøjnerrapsodi" (1976) – for klaver og orkester 
 "Peters klokker" (1980) – for orkester 
 2 Operaer (1963, 1970)

Kilde 
 Om Rostislav Boiko  

Personer fra Leningrad
Komponister fra Sovjetunionen
Dirigenter fra Sovjetunionen
Klassiske komponister fra det 20. århundrede
Dirigenter fra Rusland
Rudolf Kelterborn

Rudolf Kelterborn (født 3. september 1931 i Basel, Schweiz, død 24. marts 2021) var en schweizisk komponist, professor og musiker.

Kelterborn studerede i Basel, Zürich, Salzburg og Detmold hos Walther Geiser, Boris Blacher, Wolfgang Fortner, Willy Burkhard og Günter Bialas. 

Han skrev 5 symfonier, orkesterværker, korværker, kammermusik, scenemusik, sange etc.
Kelterborn underviste som professor i komposition og var rektor på Basel Music Academy (1983-1994).

Udvalgte værker 

 Symfoni nr. 1 (1966-1967) - for orkester
 Symfoni nr. 2 (1969-1970) - for orkester
 Symfoni nr. 3 "Udvidelser" (1974-1975) - for baryton, bånd og orkester
 Symfoni nr. 4 (1985-1986) - for orkester
 Symfoni nr. 5 "Natten" (2011-2012) (i en sats) - for orkester

Eksterne kilder og henvisninger 
 Rudolf Kelterborns websted
 Om Rudolf Kelterborn 
 Værkfortegnelse på Deutsche Nationalbibliothek 

Komponister fra Schweiz
Klassiske komponister fra det 20. århundrede
Personer fra Basel
Günter Bialas

Günter Bialas (19. juli 1907 i Bielschowitz - 8. juli 1995 i Glonn) var en tysk komponist og professor.

Bialas som hører til blandt de vigtigste tyske komponister og lærere i den moderne musik efter anden verdenskrig, har skrevet en symfoni, orkesterværker, kammermusik, klaverstykker, operaer, balletmusik, oratorier etc.

Han var professor i komposition på State Academy of Music i München (1959-1972).

Udvalgte værker 

 "Lille" Symfoni (1960) - for orkester
 "Romance" (1955) - for orkester 
 "Musik" (1967) - for klaver og orkester 
 "Lyrisk koncert" - (1967) - for klaver og orkester 
 2 Cellokoncerter - (19? , 1992) - for cello og orkester
 "Musik" (1970) - for Elleve strygere

Ekstene kilder og henvisninger 
 "Günter Bialas zum 80. Geburtstag" af Denhoff, Michael. 1987
 Om Günter Bialas 

Komponister fra Tyskland
Klassiske komponister fra det 20. århundrede
Tyskere i 1900-tallet
Megaheavy

Megaheavy er en dansk ungdomskortfilm produceret i 2010 af Shouting Cow Productions. Den er instrueret af Fenar Ahmad og skrevet af Jacob Katz Hansen og Fenar Ahmad selv og har Eva Thompson i hovedrollen.

Medvirkende 
 Eva Thompson i rollen som Jolly
 Jonatan Tulested i rollen som Kenneth
 Sarah Boberg
 Nicolei Faber

Priser 
Filmen har fået følgende priser :
 Honorable Mention, Stockholm International Film Festival (2010)
 Special Mention, Edinburgh International Film Festival (2010)
 Grand Prix , Odense Film Festival (2010)
 Bedste børne- og ungdomsfilm , Odense Film Festival (2010)
 Robert for årets korte fiktions- eller animationsfilm (2010)

Filmfestivaller 
Filmen er blevet vist ved følgende filmfestivaler: 
 Thessaloniki International Short Film Festival (2012)
 Saguenay International Short Film Festival (2012)
 Györ Mediawave Festival, Visual Art Found (2011)
 Barcelona, Mecal International Short Film Festival (2011)
 Malmö, BUFF Filmfestival (2011)
 Belgrade Balkankult Fondacija (2011)
 Prague Short Film Festival (2011)
 Leuven Short Film Festival (2010)
 Stockholm International Film Festival (2010) 
 Calgary International Film Festival (2010) 
 Bergen Nordisk Panorama (2010)
 BUSTER (2010)
 Seoul Chungmoro International Film Festival (2010) 
 Odense Film Festival (2010)
 Guanajuato International Film Festival (2010) 
 Seoul International Youth Film Festival (2010) 
 Bratislava Art Film Festival (2010)
 Los Angeles Film Festival (2010) 
 Edinburgh International Film Festival (2010) 	
 Toronto World Wide Short Film Festival (2010)
 Seattle International Film Festival (2010)
 Kristiansand International Children's Film Festival (2010) 
 Reykjavík The Northern Wave Int. Film Festival (2010) 
 Berlinalen (2010)
 Clermont-Ferrand Marché Du Film Court (2010)

Eksterne henvisninger

Fodnoter 

Film fra Super16
Danske film fra 2010
Dramafilm fra Danmark
Robertprisen for årets korte fiktions- eller animationsfilm
Film instrueret af Fenar Ahmad
Dansksprogede film
Frederik Carl Christian Ulrich Ahlefeldt

Frederik Carl Christian Ulrich greve Ahlefeldt (12. november 1742 på Augustenborg Slot – 25./26. juni 1825 i Itzehoe) var en dansk officer, bror til Ferdinand Ahlefeldt.

Han var søn af general Conrad Ahlefeldt, blev 1751 kornet reformé i Livregiment Dragoner, 1752 virkelig kornet, 1754 sekondløjtnant og allerede i sit 17. år (1759) karakteriseret ritmester af kavaleriet og premierløjtnant i Livgarden til Hest. I sit 21. år (1763) blev Ahlefeldt kammerherre, kaptajnløjtnant og generaladjudant hos Frederik V og siden Christian VII. Denne sidste stilling var dog i hin tid kun titulær og uden nogen virkelig betydning. Efter skiftevis at have forrettet tjeneste ved Livregiment Dragoner og Livgarden til Hest, hvor han 1766-69 stod som major, blev han 1771 oberst af kavaleriet og oberstløjtnant i Slesvigske Nationalregiment Kavaleri, 1772 oberst og kommandør og 1774 chef for Norske Livregiment Ryttere, 1777 generalmajor og 1789 generalløjtnant. 1793 udnævntes han til kavaleriinspektør i Danmark og Hertugdømmerne, hvilken stilling han beklædte, indtil den nye hærordning i 1802 skulle gennemføres, da han afløstes af general Ernst Christoph Friederich von Düring, og organisationen af det holstenske landeværn overdroges ham. 1808 afskedigedes han som general med bibehold af sin fulde gage.

Ahlefeldt var gift (siden 30. september 1786) med Ditlefine Rantzau, datter af kammerherre, oberst Ditlev Rantzau. Han var dekoreret med Enkedronningens Orden (1770) og blev Hvid Ridder 1774. Han døde natten mellem 25. og 26. juni 1825.

Kilder 

 
 Danmarks Adels Aarbog 1982-84.

Generaler fra Danmark
Frederik Carl Christian Ulrich
Grever fra Danmark
Modtagere af l'union parfaite
Riddere af Dannebrog (1671-1808)
Danskere i 1700-tallet
Danskere i 1800-tallet
Personer fra Augustenborg
Kavaleriofficerer fra Danmark
Kammerherrer fra Danmark
French Open 2013

French Open 2013 var en tennisturnering, der blev spillet udendørs på grusbaner. Det var den 112. udgave af French Open og den anden Grand Slam-turnering i 2013. Den blev spillet på Stade Roland Garros i Paris, Frankrig i perioden 26. maj – 9. juni 2013.

Vinderne i singlerækkerne blev Serena Williams hos kvinderne, mens Rafael Nadal vandt hos mændene. Williams slog Marija Sjarapova, mens Nadal slog David Ferrer. Med sin sejr satte Nadal en bemærkelsesværdig rekord, idet det var hans ottende sejr i French Open; rekorden består i, at han er den spiller, der har vundet flest af den samme Grand Slam-turnering nogensinde. 

To danske spillere deltog i turneringen. Caroline Wozniacki tabte i anden runde i damesingle til serberen Bojana Jovanovski, mens Frederik Løchte Nielsen med sin bulgarske makker Grigor Dimitrov i anden runde tabte til Alexander Peya-Bruno Soares, der senere nåede semifinalen.

Pengepræmier 

Pengepræmierne for årets mesterskab var steget med 12 % i forhold til 2012, således at den samlede præmiesum androg € 21.017.000. Præmierne steg procentvis mest for de spillere, der deltog i hovedturneringerne i singlerækkerne, hvor præmierne steg med 17-28 %. Hovedparten af præmiepengene gik til spillerne i herre- og damesingle, der hver lagde beslag på ca. 40 % af den samlede præmiesum. Resten var fordelt mellem spillerne i herredouble og damedouble (hver 7,8 %), mixeddouble (1,8 %), tre invitationsturneringer i double (i alt 2,0 %) og fire turneringer i kørestolstennis (i alt 0,6 %). Derudover var der afsat ca. € 1.025.000 til per diem-udbetalinger.

Resultater 
Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Eksterne henvisninger 

 French Open    
 French Open - Prize Money

Fodnoter 

 
WTA Tour 2013
ATP World Tour 2013
Andreas Christensen

Andreas Bødtker Christensen, kendt som AC, (født 10. april 1996) er en dansk fodboldspiller, der spiller for den spanske La Liga-klub FC Barcelona. Her kom han fra Chelsea.  Han var fra 2015 til 2017 udlejet til Borussia Mönchengladbach.

Han har spillet en række kampe på de danske ungdomslandshold og spiller nu på A-landsholdet. Christensen spiller primært i midterforsvaret.

Karriere 
Andreas Christensen blev indledt i IF Skjold Birkerød, hvor han fik sin tidlige fodboldopdragelse. Efter et succesfuldt ophold i Birkerød skiftede han til Brøndby IF, inden Chelsea i 2012 skrev kontrakt med ham for næsen af konkurrenter som Arsenal og Manchester City. Ved udgangen af 2012 blev han kåret som årets U/17-talent i Danmark.

Andreas Christensen fik debut for Chelsea 24. maj 2013, da han foran 48.000 tilskuere spillede samtlige 90 minutter i en opvisningskamp mod Manchester City. Han fik nogle kampe i League Cup i 2014-15, og han fik sin Premier League-debut 24. maj 2015, hvor han blev skiftet ind 12 minutter før tid i en hjemmekamp mod Sunderland.

I sommeren 2015 blev han lejet ud til tyske Borussia Mönchengladbach, hvor han snart kom til at udgøre et fast midtforsvarspar med landsmanden Jannik Vestergaard. Han spillede i alt 65 kampe og scorede fem mål for klubben i løbet af de to år, han var udlejet.

I sommeren 2017 vendte Andreas Christensen tilbage til Chelsea, og han blev skiftet ind i sæsonens første Premier League-kamp, da holdets anfører, Gary Cahill, blev udvist tidligt i kampen mod Burnley F.C. Med Cahills efterfølgende karantæne var der plads til Christensen i startopstillingen i den følgende kamp, hvor han fik fuld spilletid.

Efter en periode uden ret meget spilletid for Chelsea profiterede Christensen af, at holdet fik Thomas Tuchel som træner i begyndelsen af 2021. Han spillede størstedelen af klubbens kampe i Premier League, og skønt han ikke var med fra start i klubbens Champions League-finalen samme år, kom han ind og afløste den skadede Thiago Silva og var dermed med til at vinde turneringen efter sejr på 1-0 over Manchester City.

Efter udløb af kontrakten i Chelsea i sommeren 2022 skiftede Andreas Christensen til FC Barcelona.

Andreas Christensen var den eneste danske spiller som scorede i VM i Qatar 2022. Det gjorde han imod Frankrig med et hovedstød fra et hjørnespark. Kampen endte 2-1  til Frankrig.

Landsholdskarriere 
Den 8. juni 2015 fik han debut på det danske A-landshold i en kamp mod .

Han spillede alle kampe for Danmark ved både VM-slutrunden 2018 og EM-slutrunden 2020 (afholdt 2021). I sidstnævnte turnering scorede han sit andet landskampsmål, da han gjorde det til 3-1 i kampen mod  i 4-1-sejren.

Titler 
Chelsea

 UEFA Europa League: 2018–19
 UEFA Champions League: 2020–21
 UEFA Super Cup: 2021

Barcelona

La Liga: 2022 - 2023

Referencer

Eksterne henvisninger 

 

Fodboldlandsholdsspillere fra Danmark
Fodboldspillere fra Brøndby IF
Fodboldspillere fra Chelsea F.C.
Fodboldspillere fra Borussia Mönchengladbach
Personer fra Blovstrød
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Le Klint 368

Le Klint 368 er en gulvlampe produceret af virksomheden Le Klint. Lampen er designet af arkitekten Flemming Agger. Lampen blev lanceret på messen i Göteborg i 1979. Standerlampen 368 i sort er en af de bedst solgte standerlamper i Le Klints historie.
 
Lampen er en meget enkelt og tidløs standerlampe med en flot hvid plisse skærm, der er fremstillet i plastik materiale og kan vippes. Selve lampen er fremstillet af pulverlakeret stål, der er blevet lakeret med sort. Lampen er meget populær på grund af dens meget enkle og fascinerende design.

Lamper
Gibraltars fodboldforbund

Gibraltars fodboldforbund (engelsk: Gibraltar Football Association, GFA) er det øverste ledelsesorgan for fodbold i Gibraltar. Det administrerer Gibraltars første division og Gibraltars fodboldlandshold og har hovedsæde i Gibraltar.

Forbundet blev grundlagt i 1895, men frem til den 24. maj 2013 var det ikke under hverken FIFA eller UEFA. Fra og med denne dato blev de et fuldgyldigt medlem af UEFA.

I Maj 2016 blev Gibraltar sammen Kosovo optaget i FIFA.

Referencer 

Nationale fodboldforbund
Fodboldforbund
Etableret i 1895
Regeringen Angela Merkel II

Regeringen Angela Merkel II var Tysklands forbundsregering fra 28. oktober 2009 til 17. december 2013.

Regeringen blev oprettet 31 dage efter Forbundsdagsvalget 2009 og bestod af den kristendemokratiske CDU, deres bayeriske søsterparti CSU og den liberale FDP.

Eksterne henvisninger 
 Spiegel Online: Merkels schwarz-gelbes Kabinett (på tysk)

Tysklands politik
Merkel, Angela 2, Regeringen
Kim Schou

Kim Schou (født 12. juni 1982 i Hillerød) er en dansk journalist, forfatter og foredragsholder, der er ansat som redaktør på Danmarks Radio og tidligere har været ansat på Kristeligt Dagblad. Han er især kendt som bannerfører for digitale longreads og storytelling i dansk journalistik. Han pionerede multimediefortællinger i 2013 med en historie om aktiv dødshjælp, der var blandt de første virkelige digitale longread i Danmark. Han er især kendt og prisbelønnet for at kombinere kode, grafisk design, storytelling og nyhedsjournalistik.

Kim Schou blev uddannet journalist fra Syddansk Universitet 2009 og bachelor i Film - og Medievidenskab fra Københavns Universitet 2006. Han har været redaktør på tegneserierne Superman, Batman, Wonder Woman, Spider-Man, Hulk og X-Men fra Egmont Serieforlaget, hvor han skrev under pseudonymet Kim Helt. Kim Schou beskæftiger sig stadig med tegneserier og har blandt andet lavet podcast-serien Supersnak  sammen med Morten Søndergaard, først til Troldspejlet på DR, siden til Nummer 9. 

Som journalist har han arbejdet fast eller freelance for Udfordringen, Information med flere og har skrevet fast for Kristeligt Dagblad siden 2009. Som digital tilrettelægger og visuel redaktør har han vundet danske og internationale priser til Kristeligt Dagblad. I 2016 modtog han DONA-prisen  for sit særlige bidrag til dansk journalistik, "for sit engagement, fortælleglæde, opfindsomhed og dygtighed (...) Han formår, til inspiration for hele branchen, at præsentere og formidle journalistikken på innovativ og indlevende vis, hvor design og journalistik går op i en højere enhed." Efterfølgende formulerede Kim Schou "De ti bud for digitale longreads" sammen med digital redaktør Stinne Andreasen. 

Han er blandt andet forfatter til bøgerne "Kinas kristne revolution" om kristendommens udbredelse i Kina, medforfatter til "Best of News Design Scandinavia" 2014, 2016 og 2017 og til den grafiske roman "Pyt" fra Forlaget Fahrenheit, som vandt Claus Deleuran-prisen 2019. I 2020 udkom Fra Moses til Superman - superheltens religiøse rødder".  

Siden 2018 har Kim Schou været Danmarks Radios redaktør for Digitale Fortællinger.. Også her har hans arbejde vundet en række internationale priser som Prix Italia og flere gange guld og sølv fra Society of News Design Scandinavia.

Bibliografi 
 Kinas kristne revolution (2011)
 Best of News Design Scandinavia (2014), (2016), (2017)
 Mis med Dinosaurfjæs (2017)
 Pyt (2018)
Fra Moses til Superman - Superheltens religiøse rødder (2020)

Referencer

Eksterne henvisninger 
 Kim Schous digitale longreads Kristeligt Dagblad
 "Man får ikke noget ud af at komme fløjt og video på, hvis artiklen ikke er god" i Journalisten 
 "De ti bud for digitale longreads" i Journalisten 

Journalister fra Danmark
Faglitterære forfattere fra Danmark
Personer fra Hillerød
Origin of Symmetry

Origin of Symmetry er det andet studiealbum fra det engelske rockband Muse. Albummet blev udgivet d. 17. juli 2001 af Mushroom Records. Der er udgivet fire singler fra albummet.

Spor

Eksterne henvisninger 

Muse-album
Album fra 2001
Showbiz (album)

Showbiz er det første studiealbum fra det engelske rockband Muse. Albummet blev udgivet d. 4. oktober 1999 af Mushroom Records. Der er udgivet fem singler fra albummet.

Spor

Referencer

Eksterne henvisninger 

Muse-album
Album fra 1999
K-otic

K-otic kan henvise til flere artikler:

 The K-Otics, band fra Alabama
 K-Otic (thailandsk gruppe), thailandsk boy-band
 K-otic (hollandsk gruppe), hollandsk popgruppe
Linköpings kommun

Linköpings kommun ligger centralt i det svenske län Östergötlands län. Kommunens administrationscenter ligger i byen Linköping. I 2013 havde kommunen 	148.859 indbyggere. Det gør den til den femte største kommune i Sverige efter Stockholm, Göteborg, Malmö og Uppsala.

Byer
Linköping kommune har 19 byer.
I tabellen opgives antal indbyggere per 31. december 2005.

Venskabsbyer 
  Joensuu, Finland
  Ísafjarðarbær, Island
  Tønsberg, Norge
  Linz, Østrig
  Pietrasanta, Italien
  Kaunas, Litauen
  Oradea, Rumænien
  Guangzhou, Kina
  Macao, Kina
  Estelí, Nicaragua 
  Morogoro, Tanzania
  Palo Alto, USA

Galleri

Eksterne kilder og henvisninger

 Kinda kommunes officielle hjemmeside

Kommuner i Östergötlands län